23 ປະເທດ ຢາກໃຫ້ອິນເດຍ ຊ່ວຍຍົກຍ້າຍ ພົນລະເມືອງ ຂອງຕົນ ອອກຈາກເຢເມັນ
ອິນ​ເດຍ ​ໄດ້ຊ່ວຍ​ນຳ​ເອົາ ຜູ້​ຄົນ​ສ່ວນ​ນຶ່ງ ຈຳນວນ 3,000 ຄົນ ອອກມາຈາກ​ເຢເມັນ​​ແລ້ວ. ປະ​ມານ ​ເຄິ່ງນຶ່ງ​ຂອງ​ຊາວ​ອິນ​ເດຍ ທີ່​ທຳ​ງານ​ຢູ່​ໃນ​ເຢ​ເມັນ​ນັ້ນ ​ແມ່ນ​ເປັນ​ພະຍາບານ.
ອິນເດຍ ກ່າວວ່າ 23 ປະເທດ ໄດ້ສະແຫວງຫາ ຄວາມຊ່ວຍເຫຼືອ ຈາກຕົນ ໃນການຍົກຍ້າຍພົນລະເມືອງຂອງພວກເຂົາ ອອກຈາກ ປະເທດເຢເມັນ ທີ່ເກີດສົງຄາມກາງເມືອງນັ້ນ ຫຼັງຈາກທີ່ New Delhi ໄດ້ເລີ້ມຕົ້ນປະຕິບັດການທາງອາກາດ ແລະ ທະເລ ຢ່າງໃຫຍ່ ເພື່ອນຳເອົາພົນລະເມືອງຂອງຕົນອອກມານັ້ນ ໃນຂໍ້ຄວາມທີ່ສົ່ງຜ່ານທາງ tweeter ນັ້ນ ນາຍົກລັດຖະມົນຕີ Narendra Modi ໄດ້ສະແດງຄວາມສະໜັບສະໜຸນ ຕໍ່ຄວາມ ພະຍາຍາມໃນການຊ່ອຍເຫຼືອດັ່ງກ່າວ ໂດຍກ່າວວ່າ ຄວາມ ພະຍາຍາມໃນການຍົກຍ້າຍຕ່າງໆນັ້ນ ອິນເດຍ ໄດ້ຊ່ວຍນຳເອົາ ຜູ້ຄົນສ່ວນນຶ່ງ ຈຳນວນ 3,000 ຄົນ ອອກມາຈາກປະເທດດັ່ງກ່າວແລ້ວ ປະມານ ເຄິ່ງນຶ່ງຂອງຊາວອິນເດຍທີ່ທຳງານຢູ່ໃນເຢເມັນນັ້ນ ແມ່ນເປັນພະຍາບານ ອິນເດຍຍັງໄດ້ໃຫ້ການຊ່ວຍເຫຼືອ ພົນລະເມືອງບາງສ່ວນ ຂອງປະເທດອື່ນໆ ອີກດ້ວຍ ບາງຄົນໄດ້ຖືກນຳອອກມາດ້ວຍ ເຮືອນ້ອຍຕ່າງໆໄປຍັງ ເຮືອລົບຫຼາຍລຳ ທີ່ບໍ່ສາມາດຈອດຢູ່ທ່າເຮືອ Aden ຍ້ອນການໂຈມຕີດ້ວຍປືນໃຫຍ່ ສ່ວນຄົນອື່ນໆນັ້ນ ໄດ້ຖືກນຳອອກມາ ກັບຄືນບ້ານເກີດ ໂດຍທາງອາກາດ ຫຼັງຈາກອິນເດຍ ໄດ້ສະແຫວງຫາຄວາມຊ່ວຍເຫຼືອ ຈາກ ຊາອຸດີ ອາຣາເບຍ ເພື່ອຈະສາມາດໃຊ້ເຂດອາກາດຂອງເຢເມັນ ໄດ້ຢ່າງປ້ອດໄພ